Document ID: 32002D0916

Komisjoni otsus,
21. november 2002,
millega muudetakse otsust 94/652/EÜ liikmesriikide koostöö raames toidualaste küsimuste teaduslikul uurimisel täitmisele kuuluvate ülesannete nimekirja ajakohastamise osas
(teatavaks tehtud numbri K(2002) 4447 all)
(EMPs kohaldatav tekst)
(2002/916/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. veebruari 1993. aasta direktiivi 93/5/EMÜ liikmesriikidelt komisjonile antava abi ja liikmesriikide koostöö kohta toidualaste küsimuste teaduslikul uurimisel, [1] eriti selle artikli 3 lõike 2 neljandat taanet,
ning arvestades järgmist:
(1) Komisjoni 29. juuni 1994. aasta otsuses 94/458/EÜ [2] sätestatakse koostöö halduskorralduse eeskirjad toidualaste küsimuste teaduslikul uurimisel.
(2) Komisjoni otsusega 94/652/EÜ, [3] viimati muudetud otsusega 2001/773/EÜ, [4] kehtestatakse liikmesriikide koostöö raames toidualaste küsimuste teaduslikul uurimisel täitmisele kuuluvate ülesannete nimekiri ja nende ülesannete jaotamine.
(3) Ülesannete nimekirja ajakohastamisel tuleks võtta arvesse rahva tervise kaitsmise vajadust ühenduses ning ühenduse õigusaktide nõudeid toiduainete sektoris.
(4) Ülesannete jaotamisel tuleks arvesse võtta teadusalast asjatundlikkust ja liikmesriikide, eelkõige teaduskoostöös osalevate asutuste olemasolevaid vahendeid.
(5) Otsust 94/652/EÜ tuleks vastavalt muuta.
(6) Käesoleva otsusega ettenähtud meetmed on kooskõlas toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 94/652/EÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 21. november 2002

Labels: 0
18
17
5